За сениорску репрезентацију Ирана дебитовао је 11. септембра 2012. у утакмици квалификација за СП 2014. против селекције Либана. На Светском првенству у Бразилу 2014. одиграо је све три утакмице групне фазе, а у утакмици последњег кола против селекције Босне и Херцеговине постигао је свој први, а уједно и једини гол Ирана на том такмичењу. Потом је играо за Иран и на Азијском купу 2015. у Аустралији где су Иранци заустављени у четвртфиналу од Ирака.